钦定古今图书集成/明伦汇编/氏族典/第194卷 > 《廖用贤尚友录》 > 焦守节
## 钦定古今图书集成/明伦汇编/氏族典/第194卷 > 《廖用贤尚友录》 > 焦守节

按《宋史焦继勋传》：“继勋子守节，字秉直，初补左班殿
直，选为江淮南路采访，还奏称旨，擢阁门祗候。咸平
中，置江淮南、荆湖路兵马都监，首被选擢，迁阁门通
事舍人，监香药榷易院三司，为衣库副使，迁为宫苑
副使，奉使契丹。久之，迁皇城副使，管勾军头引见司。
坐以白直假枢密院副承旨尹德润治第，免所居官”，
三迁东上阁门使，加荣州刺史。数请补外，历知襄、邓、
汝三州，迁四方馆使。以右神武大将军致仕，卒。